Bjørn Johnsen (forfatter)

Bjørn Johnsen (født 29. mai 1952 i Mosjøen) er en norsk forfatter, komponist og lektor. Han debuterte som forfatter i 2004. Han er født og oppvokst i Mosjøen, der han per 2020 også er bosatt.

Johnsen er utdannet lektor, og har en mastergrad i musikkvitenskap. Han har jobbet som lærer ved Kippermoen ungdomsskole og Nord universitet samt for Kunnskapsdepartementet. Siden 2019 har han vært forfatter på heltid.

I 1982 opptrådte Johnsen under Festspillene i Nord-Norge.

Debutromanen Menneskejerven ble utgitt i 2004. Boken ble innkjøpt av Kulturrådet, og ble også satt opp for scene. Bjørn Johnsen komponerte også musikk til romanen; musikken ble utgitt på CD samtidig som romanen ble lansert i 2004. Johnsen var i samtale med filmselskapet Maipo om en mulig filmatisering av Menneskejerven. Musikken til Menneskejerven ble brukt i Arne Nævras film om Svalbard.

For Menneskejerven mottok Johnsen en rekke stipender og prosjektmidler. Bjørn Johnsens andre roman Han som kom tilbake ble utgitt i 2009, og Johnsen komponerte også musikk til denne romanen. I 2010 ble Menneskejerven satt opp for scene, med Johnsen som produsent for forestillingen.

Mottatte stipender og prosjektmidler 
 2004: Stipend fra Kulturrådet (Fond for lyd og bilde)
 2004: Prosjektstøtte fra Sametinget (romanen)
 2010: Prosjektstøtte fra Sametinget (forestillingen)
 2010: Turnèstøtte fra Nordnorsk Jazzenter

Bibliografi

Skjønnlitteratur 
 2004 Menneskejerven
 2009 Han som kom tilbake
 2021 Enok

Faglitteratur 
 2012 Mosjøens pophistorie
 2013 Musikkfaget for ungdomstrinnet (lærebok)

Tildelinger og priser 
 1998: Vefsn kommunes kulturpris
 2000: Årets Helgelending

Referanser

Eksterne lenker 
 Om Bjørn Johnsen på nettstedet Forfatterkatalogen. Besøkt 14. mai 2021.

Norske romanforfattere
Norske komponister
Personer fra Vefsn kommune